《兵后西日溪行》
唐代·皎然

一从清气上为天，仙叟何年见乾海。黄河几度浊复清，

此水如乾未曾改。西寻仙人渚，误入桃花穴。

风吹花片使我迷，时时问山惊踏雪。石梁丹灶意更奇，

春草不生多故辙。我来隐道非隐身，如乾世上无风尘。

路是武陵路，人非秦代人。饭松得高侣，濯足偶清津。

数片昔贤磐石在，几回并坐戴纶巾。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。